**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՍԵՊՏԵՄԲԵՐԻ 10-Ի N 1519-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ԳՆՄԱՆ ՊԱՅՄԱՆԱԳՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** **ՎԵՐԱԲԵՐՅԱԼ**

**Իրավական ակտի ընդունման անհրաժեշտությունը.**

Հայաստանի Հանրապետության կառավարության որոշման նախագծով նախատեսվում է ՀՀ կրթության, գիտության, մշակույթի և սպորտի նախարարության 2021 թվականի հաստատված բյուջեով նախատեսված ծրագրերից վերաբաշխման միջոցով **641,156.5** **հազար դրամ** (բյուջետային ծախսերի տնտեսագիտական դասակարգման «Շենքերի և շինությունների շինարարություն» հոդվածով՝ 518,744.4 հազար դրամ, «Շենքերի և շինությունների կապիտալ վերանորոգում» հոդվածով՝ 780.0 հազար դրամ, «Կապիտալ դրամաշնորհներ պետական և համայնքային ոչ առևտրային կազմակերպություններին» հոդվածով՝ 100,262.7 հազար դրամ, «Այլ կապիտալ դրամաշնորհներ» հոդվածով՝ 21,369.4 հազար դրամ) ուղղել կապիտալ ծախսերի, մասնավորապես՝ ՀՀ քաղաքաշինության կոմիտեին հատկացնել 518,744.4 հազար դրամ Ջրառատ համայնքում ծանրամարտի մարզադահլիճի կառուցման մեկնարկման, Մասիսի թիվ 5 ավագ դպրոցի և ՀՀ Գեղարքունիքի մարզի Ն. Գետաշենի թիվ 1 միջնակարգ դպրոցի նոր մասնաշենքերի կառուցման մեկնարկման, ինչպես նաև թվով 3 մոդուլային դպրոցի կառուցման շարունակականության ապահովման համար։ Նշվածը բխում է 2021 թվականի սեպտեմբեր-հոկտեմբեր ամիսներին ՀՀ քաղաքաշինության կոմիտեի կողմից «Գնումների մասին» ՀՀ օրենքի 15-րդ հոդվածի 6-րդ կետի համաձայն (պայմանով մրցույթ) կնքված կառուցման աշխատանքների պետական գնման պայմանագրով նախատեսված գումարի վճարման անհրաժեշտությունից:

Որոշման նախագծով նախատեսվում է ապահովել մի շարք կրթական, մշակութային և մարզական հաստատությունների շինարարական աշխատանքների կատարման, նախագծման և գույքային հագեցվածության ապահովումը, մասնավորապես՝

|  |  |
| --- | --- |
| **ԸՆԴԱՄԵՆԸ, որից՝** | **641,156.5 հազար դրամ** |
| **Նախագծանախահաշվային փաստաթղթերի կազմում և փորձաքննւթյուն** | **41,375.5 հազար դրամ** |
| ՀՀ Տավուշի մարզի Սրվեղի վանքի տարածքի պեղում | 5,000.0 |
| «Երևանի Մ. Քաջունու անվան N 54 ավագ դպրոց» ՊՈԱԿ | 15,006.1  |
| «Երևանի Գ. Էմինի անվան N 182 ավագ դպրոց» ՊՈԱԿ | 21,369.4  |
| **Շինարարական աշխատանքներ**  | **579,001.0 հազար դրամ** |
| Ջրառատ համայնքում ծանրամարտի մարզադահլիճ | 143,679.0 |
| «Մասիսի թիվ 5 ավագ դպրոց» ՊՈԱԿ | 41,194.0 |
| «Ն. Գետաշենի թիվ 1 միջնակարգ դպրոց» | 58,171.4 |
| «Արգինայի միջնակարգ դպրոց» ՊՈԱԿ | 100,000.0 |
| «Հագվու հիմնական դպրոց» ՊՈԱԿ | 100,000.0 |
| «Կաթնաղբյուրի հիմնական դպրոց» ՊՈԱԿ | 75,700.0 |
| «Կապանի արվեստի պետական քոլեջ» ՊՈԱԿ | 42,148.6 |
| «Ալավերդու պետական քոլեջ» ՊՈԱԿ | 14,512.0 |
| «Նորայր Մուշեղյանի անվան ըմբշամարտի օլիմպիական մանկապատանաեկան մարզադպրոց» ՊՈԱԿ | 3,596.0 |
| **Գույքով ապահովում** | **20,000.0 հազար դրամ** |
| «Հայաստանի ազգային կինոկենտրոն» ՊՈԱԿ | 20,000.0 |
| **2020 թվականի պարտավորությունների մարում** | **780.0 հազար դրամ** |

Վերոնշյալ ծախսերի կատարման համար վերաբաշխվում են ՀՀ ԿԳՄՍ նախարարության 2021 թվականի պետական բյուջեի 1045 ծրագրի 32001 միջոցառմամբ, 1075 ծրագրի 21001 և 21004 միջոցառումներով, 1111 ծրագրի 12004 միջոցառմամբ, 1146 ծրագրի 11001, 11016, 12010 միջոցառումներով, 1163 ծրագրի 12001 միջոցառմամբ, 1168 ծրագրի 12001 միջոցառմամբ, 1183 ծրագրի 32004 միջոցառմամբ և 1192 ծրագրի 11010 միջոցառմամբ նախատեսված գումարները, որոնց հետագայում վերականգնման անհրաժեշտությունը բացակայում է:

**Ընթացիկ իրավիճակը և խնդիրները.**

Կրթական, մշակութային և մարզական հաստատությունների շենքային պայմանների բարելավման գործընթացը կրում է շարունակական բնույթ։

Նախագծով նախտեսվում է **մեկնարկել** ՀՀ Արմավիրի մարզի Ջրառատ համայնքի ծանրամարտի մարզադահլիճի կառուցումը, ինչը բխում է ՀՀ Արմավիրի մարզում ծանրամարտ մարզաձևի համար ժամանակակից և արդի պահանջներին համապատասխան մարզադահլիճի կառուցման անհրաժեշտությունից: Համաձայն մարզադահլիճի կառուցման համար կազմված և դրական փորձագիտական եզրակացություն ստացած նախագծանախահաշվային փաստաղթերի՝ կառուցման նախահաշվային արժեքը կազմում է 553,084.1 հազար դրամ: ՀՀ քաղաքաշինության կոմիտեի կողմից, հիմք ընդունելով ՀՀ վարչապետի համապատասխան հանձնարարականը /պատճենը կցվում է/, հայտարարվել է պայմանով մրցույթ՝ «Գնումների մասին» օրենքի 15-րդ հոդվածի 6-րդ մասին համապատասխան: Մրցույթի արդյունքում կնքվել է կապալային աշխատանքների գնման պայմանագիր (06.10.21թ. N ՀՀՔԿ-ԲՄԱՇՁԲ-21/5 պայմանագիր /լուսապատճենը կցվում է/), որի համաձայն՝ շինարարական աշխատանքների գինը (առանց տեխնիկական և հեղինակային հսկողության ծառայությունների արժեքի) կազմում է՝ 515,040.0 հազար դրամ: Գնումների օրենսդրության պահպանմամբ՝ կնքված պայմանագիրը ենթակա է լուծման, եթե դրան կնքելու օրվան հաջորդող վեց ամսվա ընթացքում պայմանագրի կատարման համար ֆինանսական միջոցներ չեն նախատեսվում, հետևաբար, նշյալ պայմանագրի գործողության ժամկետը լրանում է 06.04.2022թ.: Բացի այդ, կնքված պայմանագրով աշխատանքների կատարման ժամկետ է սահմանվել 365 օրացուցային օր: Հաշվի առնելով վերոգրյալաը և այն հանգամանքը, որ նախատեսվում է մարզադահլիճի կառուցումն ավարտել 2022թ., Նախագծով 143,679.0 հազար դրամ է հատկացվում աշխատանքների մեկնարկման համար:

Նախագծով գումար է հատկացվում նաև «Մասիսի թիվ 5 ավագ դպրոց» ՊՈԱԿ-ի նոր մասնաշենքի կառուցման աշխատանքների մեկնարկման համար, որի համար նույնպես առկա է ՀՀ վարչապետի համապատասխան հանձնարարական /պատճենը կցվում է/: Համաձայն դպրոցի մասնաշենքի կառուցման համար կազմված և դրական փորձագիտական եզրակացություն ստացած նախագծանախահաշվային փաստաղթերի՝ կառուցման նախահաշվային արժեքը կազմում է 827,817.7 հազար դրամ: Հիմք ընդունելով վերոնշյալ հանձնարարականը՝ ՀՀ քաղաքաշինության կոմիտեի կողմից հայտարարվել է պայմանով մրցույթ՝ «Գնումների մասին» օրենքի 15-րդ հոդվածի 6-րդ մասին համապատասխան: Մրցույթի արդյունքում կնքվել է կապալային աշխատանքների գնման պայմանագիր (13.09.21թ. N ՀՀՔԿ-ԲՄԱՇՁԲ-21/4 պայմանագիր /լուսապատճենը կցվում է/), որի համաձայն՝ շինարարական աշխատանքների գինը (առանց տեխնիկական և հեղինակային հսկողության ծառայությունների արժեքի) կազմում է՝ 730,000.0 հազար դրամ: Գնումների օրենսդրության պահպանմամբ՝ կնքված պայմանագիրը ենթակա է լուծման, եթե դրան կնքելու օրվան հաջորդող վեց ամսվա ընթացքում պայմանագրի կատարման համար ֆինանսական միջոցներ չեն նախատեսվում, հետևաբար, նշյալ պայմանագրի գործողության ժամկետը լրանում է 13.03.2022թ.: Բացի այդ, կնքված պայմանագրով կապալային աշխատանքների կատարման ժամկետ է սահմանվել 540 օրացուցային օր: Հաշվի առնելով վերոգրյալաը և այն հանգամանքը, որ նախատեսվում է դպրոցի մասնաշենքի կառուցումն ավարտել 2023թ., Նախագծով 41,194.0 հազար դրամ է հատկացվում աշխատանքների մեկնարկման համար:

Նախագծով գումար է հատկացվում նաև «Ն. Գետաշենի թիվ 1 միջնակարգ դպրոց» ՊՈԱԿ-ի նոր մասնաշենքերի կառուցման աշխատանքների մեկնարկման համար: 2018-2020թթ. ՀՀ Գեղարքունիքի մարզպետարանի պատվիրատվությամբ իրականացվել են դպրոցի երկհարկանի ուսումնական մասնաշենքի հիմնանորոգման աշխատանքները, սակայն մնացել են անավարտ: 2020թ. ՀՀ քաղաքաշինության կոմիտեի պատվիրատվությամբ ձեռք են բերվել նաև դպրոցի եռահարկ ուսումնական մասնաշենքի և միահարկ սպորտային և հանդիսությունների դահլիճների մասնաշենքի կառուցման համար անհրաժեշտ նախագծանախահաշվային փաստաթղթերը: Դպրոցի 1-ին մասնաշենքի շինարարական աշխատանքները հնարավոր չի եղել ավարտել՝ պայմանավորված միասնական ջեռուցման համակարգի անցկացման խնդիրներով: Նշյալ աշխատանքները պետք է կատարվեն մյուս մասնաշենքերի կառուցման աշխատանքներին զուգահեռ:

Դպրոցի նոր մասնաշենքերի կառուցման մեկնարկման համար առկա է ՀՀ վարչապետի համապատասխան հանձնարարական /պատճենը կցվում է/: Համաձայն դպրոցի մասնաշենքերի կառուցման համար կազմված և դրական փորձագիտական եզրակացություն ստացած նախագծանախահաշվային փաստաղթերի՝ կառուցման նախահաշվային արժեքը կազմում է 1,769,179.4 հազար դրամ: Հիմք ընդունելով վերոնշյալ հանձնարարականը՝ ՀՀ քաղաքաշինության կոմիտեի կողմից հայտարարվել է պայմանով մրցույթ՝ «Գնումների մասին» օրենքի 15-րդ հոդվածի 6-րդ մասին համապատասխան: Մրցույթի արդյունքում կնքվել է կապալային աշխատանքների գնման պայմանագիր (30.09.21թ. N ՀՀՔԿ-ԲՄԱՇՁԲ-21/6 պայմանագիր /լուսապատճենը կցվում է/), որի համաձայն՝ շինարարական աշխատանքների գինը (առանց տեխնիկական և հեղինակային հսկողության ծառայությունների արժեքի) կազմում է՝ 1,742,400.0 հազար դրամ: Գնումների օրենսդրության պահպանմամբ՝ կնքված պայմանագիրը ենթակա է լուծման, եթե դրան կնքելու օրվան հաջորդող վեց ամսվա ընթացքում պայմանագրի կատարման համար ֆինանսական միջոցներ չեն նախատեսվում, հետևաբար, նշյալ պայմանագրի գործողության ժամկետը լրանում է 30.03.2022թ.: Բացի այդ, կնքված պայմանագրով կապալային աշխատանքների կատարման ժամկետ է սահմանվել 810 օրացուցային օր: Հաշվի առնելով վերոգրյալաը և այն հանգամանքը, որ նախատեսվում է դպրոցի մասնաշենքի կառուցումն ավարտել 2024թ., Նախագծով 58,171.4 հազար դրամ է հատկացվում աշխատանքների մեկնարկման համար:

Նախագծով նախատեսվում է **ավելացնել թվով 3 մոդուլային դպրոցի կառուցման համար 2021թ. բյուջեով նախատեսված գումարները**՝ աշխատանքների շարունակականությունն ապահովելու համար: Մասնավորապես՝ ՀՀ Արմավիրի մարզի Արգինայի միջնակարգ դպրոցի և ՀՀ Լոռու մարզի Հագվու հիմնական դպրոցի մոդուլային շենքերի կառուցման համար լրացուցիչ կհատկացվի յուրաքանչյուրին 100,000.0 հազար դրամ, իսկ ՀՀ Կոտայքի մարզի Կաթնաղբյուրի հիմնական դպրոցի մոդուլային շենքի կառուցման համար լրացուցիչ կհտկացվի 75,700.0 հազար դրամ:

ՀՀ կրթության, գիտության, մշակույթի և սպորտի նախարարությունը մշտապես իրականացնում է նաև **հուշարձանների պահպանության** ոլորտի ծրագրեր, որոնք նպատակաուղղված են պատմամշակութային հուշարձանների ուսումնասիրմանը, հաշվառմանը, պահպանությանը, առավել վտանգված հուշարձանների վերականգնմանն ու օգտագործմանը, ինչպես նաև մշակութային զբոսաշրջությանը խթանմանը: Այսպես, Նախագծով նախատեսվում է գումար հատկացնել ՀՀ Տավուշի մարզի Սրվեղի վանքի տարածքում հրատապ պեղման աշխատանքներ իրականացնելու համար՝ 5,000.0 հազար դրամի չափով: Այս տարի պեղումների իրականացումը թույլ կտա 2022թ․ պատվիրել վանքի ամրակայման, վերականգնման և տարածքի բարեկարգման նախագծանախահաշվային փաստաթղթերի մշակումը՝ ապա սկսել բուն վերականգնումը։ Հաշվի առնելով եկեղեցու վթարային վիճակը՝ պեղումների իրականացումը ներկայումս հրատապ է։ Նշյալ աշխատանքների իրականացման համար նախատեսվում է գումարը դրամաշնորհային պայմանագրով հատկացնել «Պատմամշակութային ժառանգության գիտահետազոտական կենտրոն» ՊՈԱԿ-ին, որը դիմել է Նախարարություն պեղումների իրականացման առաջարկով և որի գործառույթներից է օրենքով սահմանված կարգով՝ պատմամշակութային վտանգված և վերականգնվող անշարժ հուշարձանների պեղումների կատարումը (ՀՀ կառավարության 2003թ. հուլիսի 23-ի N 896-Ն որոշման 4-րդ կետի «ե» ենթակետի): Պեղումները նշյալ ՊՈԱԿ-ի միջոցով իրականացնելը հիմնավորվում է նաև այն հանգամանքով, որ ՀՀ կառավարության 2021-2026 թթ. ծրագրի «4.9 Մշակույթ» բաժնի մշակութային ժառանգության ոլորտում պետական քաղաքականության հիմնական ուղղություններից նշված է մշակութային ժառանգության ոլորտում ռազմավարություն մշակող և իրականացնող կենտրոնի ստեղծումը, ինչը նախատեսվում է իրականացնել հենց «Պատմամշակութային ժառանգության գիտահետազոտական կենտրոն» ՊՈԱԿ-ի ներուժի հաշվին։ Բացի այդ, կենտրոնը՝ որպես ՊՈԱԿ, շահույթ չի հետապնդում, ուստի ուղիղ դրամաշնորհային ծրագրով պեղումներն իրականացնելը կհանգեցնի նաև խնայողությունների, քանի որ մրցույթի պարագայում նախատեսվում է նաև շահույթ՝ 10-11%։

Հուշարձանների վերկանգնման ծրագրերի շրջանակներում ՀՀ կառավարության 2021թ. մարտի 18-ի N 353-Ն որոշմամբ 76,883.6 հազար դրամ է հատկացվել Բյուրեղավանի համայնքի «Արձագանք» արձանի վերականգնման և տարածքի բարեկարգման աշխատանքների համար: Գնումների օրենսդրությանը համապատսխան մրցույթի արդյունքում կնքվել են համապատասխան պայմանագրերը և աշխատանքներն ընթանում են նախատեսված ժամանակացույցին համապատսխան: Արձանի տարածքի բարեկարգման համար «ԱՎԱԳ ՇԻՆ 1» ՍՊԸ-ի հետ կնքվել է 25.05.2021թ. կնքվել է N ՀՀԿԳՄՍՆԳՀԱՇՁԲ-21/34 ծածկագրով պայմանագիրը: Ներկայումս անհրաժեշտություն է առաջացել Բյուրեղավանի համայնքի «Արձագանք» արձանի տարածքի բարեկարգման համար նախագծով և պայամանգրով նախատեսված որոշ աշխատանքների փոխարինման (համադրման)՝ առանց պայմանագրի գնի փոփոխման, սակայն համադրումը գերազանցում է պայմանագրի գնի 15%-ը, ինչը ՀՀ կառավարության 2017 թվականի մայիսի 4-ի N 526-Ն որոշման 56-րդ կետի 3-րդ կետի համաձայն համարվում է արհեստական փոփոխություն պայմանագրում և դրա կատարումը արգելվում է: Միաժամանակ, նույն որոշման 57-րդ կետով սահմանվում է, որ պայմանագրի կողմերից անկախ գործոնների ազդեցությամբ պայմանագրի փոփոխման յուրաքանչյուր դեպք սահմանում է Հայաստանի Հանրապետության կառավարությունը: Ուստի և Նախագծով նախատեսվում է թույլատրել ՀՀ ԿԳՄՍ նախարարությանը կատարել աշխատանքների համադրում՝ մինչև պայմանագրի գնի 53%-ի չափով (համադրման արդյունքում կազմված նոր ծավալաթերթը և նախագծում կատարված փոփոխությունները ստացել են դրական փորձագիտական եզրակացություն /լուսապատճենը կցվում է/): Համադրման անհրաժեշտությունն առաջացել է այն պատճառով, որ աշխատանքների կատարման ընթացքում պարզվել է, որ արձանի հարակից տարածքը սեփականության իրավունքով պատկանում է ֆիզիկական անձին: Բանակցությունների շնորհիվ տվյալ անձի հետ ձեռք է բերվել 1600 քառ.մ մակերեսով տարածքի՝ պետությանը կամ համայնքին փոխանակման կարգով տրամադրելու պայմանավորվածություն: Սույնով և պայմանավորված է կանաչապատման ենթակա տարածքի մակերեսի զգալիորեն կրճատումը /կից ներկայացվում է քաղաքացու դիմումը և համապատասխան փաստաթղթերը/: Բացի այդ, ոռոգման համակարգի բացակայության պատճառով նախկինում նախատեսված խոտածածկի իրականացումը անարդյունավետ է, իսկ ճիմ տեսակի խոտածածկը ավելի դիմացկուն է կլիմայական պայմաններին և որոշակի ժամանակի ընթացքում արհեստական ոռոգումից հետո կպահպանվի անձրևաջրերի շնորհիվ: Փոխարինվել են նաև լուսատուները. հոսանքի աղբյուր չլինելու պատճառով էլեկտրական լուսատուների փոխարեն կտեղադրվեն արևային լուսատուներ: Քանի որ Բյուրեղավան համայնքի «Արձագանք» արձանի վերականգնումը հրատապ էր, ուստի նախագծանաշահաշվային փաստաթղթերը ընդունվել են որոշակի թերություններով (օր․՝ հոսանքի աղբյուրի առկայությունը անհրաժեշտ էր ստուգել նախքան նախագծի համաձայնեցումը)՝ արձանների վերականգնումը չխոչընդոտելու և հնարավորինս արագ կազմակերպելու համար։ Նկատի ունենալով, որ արձանները նախկինում ենթարկվել են վանդալիզմի և գողացվել՝ ուստի անհրաժեշտ ենք համարել տարածքում ունենալ լուսավորություն՝ նույնիսկ համադրման 15%-ի գերազանցման պարագայում:

Հաշվի առնելով այն հանգամանքը, որ վերոգրյալ նախագծային փոփոխությունները (ներառյալ լրացուցիչ աշխատանքները) իրականացվել են պատվիրատուի (ՀՀ ԿԳՄՍ նախարարության) պահանջով՝ Նախագծով առաջարկվում է նաև թույլատրել Նախարարությանը չկիրառել տուգանքներ նախագծողի և փորձաքննողի նկատմամբ, հատկապես որ նախագծից շեղման հետևանքով կորուստ չի առաջանում, քանի որ փաստացի կատարած աշխատանքների փոփոխում չի նախատեսվում:

Նախագծով նախատեսվում է նաև **կապիտալ դրամաշնորհ** **հատկացնել մի շարք կրթական հաստատություններին՝ վերջիններիս շենքային պայմանների բարելավման համար**: Դրամաշնորհերի հատկացումը գնումները նախարարության պատվիրատվությամբ իրականացնելու փոխարեն պայմանավորված է ժամկետների սղությամբ. մինչև 2021թ.ավարտը հնարավոր չի ապահովել «Գնումների մասին» օրենքով սահմանված ժամկետներում անհրաժեշտ ապրանքների, աշխատանքների և ծառայությունների ձեռքբերման գործընթացը։ Կազմակերպություններին դրամաշնորհի տեսքով տրամադրված ֆինանսական միջոցները կօգտագործվեն «Գնումների մասին» օրենքով սահմանված կարգով:

Մասնավորապես նախատեսվում է կապիտալ դրամաշնորհ հատկացնել Կապանի արվեստի քոլեջին ջեռուցման համակարգի կառուցման, կցակառույցի իրականացման աշխատանքների ձեռքբերման համար: Քոլեջի ջեռուցումը ներկայումս կատարվում է վառելափայտով և էլեկտրականությամբ: Քոլեջի ուսումնական մասնաշենքը հիմնադրման օրվանից լիովին չի վերանորոգվել, միայն մասնակի փոխվել են լուսամուտները: Էլեկտրալարերը հին են և չեն դիմանում ծանրաբեռնվածությանը՝ ջեռուցումը էլեկտրականությամբ ապահովվելու համար: Այսպիսով, քոլեջի համար հույժ կարևոր է մասնաշենքի լոկալ ջեռուցման համակարգի իրականացումը, որի համար անհրաժեշտ է ֆինանսական աջակցություն՝ 42,148.6 հազար դրամ:

Ալավերդու պետական քոլեջի տանիքի վերանորոգման համար նույնպես կհատկացվի կապիտալ դրամաշնորհ: Քոլեջի տանիքը 600մ2 մակերեսով բարդ թեք տեսակի է և որոշ հարվածների, ձյան, քամիների և անձրևաջրերի պատճառով վնասվել է, ինչի հետևանքով թրջվում են և խոնավանում են լսարանները: Հաշվի առնելով շենքի ծածկագրերը, գտնվելու վայրի կլիմայական գոտին և ուսումնասիրելով նմանատիպ տանիքի վերանորոգման համար հայտարարված տենդերները՝ կազմվել են և դրական փորձագիտական եզրակացություն են ստացել նախագծանախահաշվային փաստաթղթերը, համաձայն որոնց՝ տանիքի վերանորոգումը կարժենա 14,512.0 հազար դրամ:

 Նախագծով նախատեսվում է կապիտալ դրամաշնորհ հատկացնել Նորայր Մուշեղյանի անվան ըմբշամարտի օլիմպիական մանկապատանաեկան մարզադպրոցին՝ ջրատար խողովակների վերանորոգման համար: Մարզադպրոցը մասամբ տեղակայված է Խ. Աբովյանի անվան հայկական պետական մանկավարժական համալսարանի հենակետային վարժարանի հետ մեկ շենքում, մասնավորապես՝ մարզադպրոցի լոգարանները, սանհանգույցները և հանդերձարանները գտնվում են վարժարանի մարզադահլիճի վերևի հարկում: Վարժարանն ենթարկվել է կապիտալ վերանորոգման Համաշխարհային Բանկի կողմից ֆինանսավորվող «Կրթության բարելավում» ծրագրի շրջանակներում և ներկայումս ընթանում են վարժարանի մարզադահլիճի հիմնանորոգման աշխատանքները: Մարզապրոցի կոյուղատար գծերից ջրերը ներթափանցելով վարժարանի բետոնե առաստաղով թրջում են այն և հոսում պատերով, ինչի պատճառով էլ անհնարիին է դառնում վարժարանի մարզադահլիճի հիմնանորոգման աշխատանքների իրականացումը: Նշյալ խնդրի լուծման համար անհրաժեշտ է վերանորոգել մարզադպրոցի կոյուղատար գծերը, ինչը ենթադրում է սանհանգույցների, լոգարանների մասամբ հանդերաձարանների սալիկապատ պատերի, հատակի և բետոնե հիմքի ամբողջական քանդում: Այդ նպատակով կազմվել է թերությունների ակտ, համաձայն որի՝ աշխատանքների արժեքը կազմում է 3,596.0 հազար դրամ:

Որոշման ընդունման արդյունքում կապիտալ դրամաշնորհ կհատկացվի նաև Երևանի N 54 ավագ դպրոցի տաքանցումը եռահարկ մասնաշենքի կառուցման նախագծանախահաշվային փաստաթղթերի ձեռքբերման համար: Դպրոցն ունի դասաենյակների խիստ կարիք, քանի որ ՌԴ սահմանապահ զորքի դպրոցը տեղակայված է N 54 ավագ դպրոցի շենքում: Ներկայումս դպրոցը չունի ուսուցչանոց, ֆիզկուլտուրայի և ՆԶՊ դասաժամերը դասավանդվում են դրսում: Որոշվել է դպրոցի երկու մասնաշենքերը կապող միջանցքի հատվածը վերակառուցել դասասենյակների: Այդ նպատակով կատարվել է ՇԱԽՑ-ով հաշվարկ /կցվում է/՝ և քաղաքաշինական նորմերին համապատասխան նախագծանախահաշվային փաստաթղթերի արժեքը կկազմի 13,894.5 հազար դրամ, իսկ դրանց փորձաքննության ծառայության արժեքը՝ 1,111.6 հազար դրամ:

Նախագծով նախատեսվում է 21,369.4 հազար դրամ (նախագիծ` 20.159.8 հազար դրամ, փորձաքնություն՝ 1,209.6 հազար դրամ) գումարի չափով կապիտալ դրամաշնորհ հատկացնել Երևանի Գ. Էմինի անվան N 182 ավագ դպրոցի վերակառուցման նախագծանախահաշվային փաստաթղթերի ձեռքբերման համար: Դպրոցը ներառված է ՀՀ կառավարության 2015 թվականի հուլիսի 23-ի N 797-Ն որոշմամբ հաստատված ՀՀ-ում սեյսմակայունության տեսակետից առավել վտանգավոր դպրոցների ցանկում: Դպրոցն երբեք հիմնովին չի վերանորոգվել և շենքային պայմանները ունեն բարելավման խիստ անհրաժեշտություն:

Նախագծով նախատեսվում է **գույքի ձեռքբերման համար կապիտալ դրամաշնորհ** հատկացնել Հայաստանի ազգային կինոկենտրոնին, որին ՀՀ կառավարության N 1110-Ն որոշմամբ հատկացվել էր 147,6 քմ տարածք ք. Երևան, Տերյան 3ա հասցեում և այդ տարածքի հիմնանորոգման համար ՀՀ կառավարության 2020 թվականի սեպտեմբերի 10-ի N 1519-Ն որոշմամբ ՀՀ ԿԳՄՍՆ 2020թ. բյուջեից հատկացվել էր 85,596.4 հազար դրամ: Հիմնանորոգման աշխատանքներն ավարտական փուլում են և տարածքն անհրաժեշտ է ապահովել նոր գույքով:

Որոշման ընդունման անհրաժեշտությունը բխում է նաև այն հանգամանքից, որ ՀՀ կառավարության 2020 թփվականի հուլիսի 2-ի N 1128-Ն որոշմամբ գումար է հատկացվել Վաղարշապատի N 2 ավագ դպրոցի նորոգման (ներառականի հարմարեցման) համար, սակայն ավարտական աշխատանքների տեխնիկական հսկողության մասով առկա է 2020 թվականի դեկտեմբերի վերջին ընդունված կատարողական, որի մասով փոխանցումը չի կատարվել /փաստաթղթերի լուսապատճենները կցվում են/, ըստ այդմ Նախագծով նախատեսվում է **780.0 հազար դրամ գումարը հատկացնել որպես** **ԳՉԾ**:

Նախագծով նախատեսվում է **լրացում կատարել ՀՀ կառավարության 2020 թվականի սեպտեմբերի 10-ի N 1519-Ն որոշման 5-րդ կետում**, որով նախատեսվում է որոշմամբ հատկացված դրամաշնորհների շրջանակներում կնքված պայմանագրերով տնտեսված գումարները ուղղել գույքի ձեռքբերմանը: Նշված որոշմամբ 60,000.0 հազար դրամ գումար էր հատկացվել Հայաստանի Ազգային Ագրարային համալսարամին՝ կենսաբանության ինկուբատոր-լաբորատորիա ստեղծելու համար: Հիմնադրամին ԱՄՆ-ից FAST հիմնադրամի միջոցովնվիրաբերվելու է լաբորատորիայի արժեքավոր սարքավորումների լրացուցիչ խմբաքանակ, որի փոխադրման ծախսերը հոգալու համար համալսարանը խնդրել է թույլատրել օգտագործել տնտեսված միջոցները: Այս դրվագից ելնելով՝ որոշվել է լրացում կատարել N 1519-Ն որոշման մեջ, որից հետո Ագրարային համալսարանը տնտեսումները կկարողանա ուղղել նաև ծառայությունների (օրինակ՝ գույքի փոխադրման) ձեռքբերմանը:

**Կարգավորման նպատակը և բնույթը.**

 Որոշման նախագծի ընդունմամբ կապահովվի մի շարք կրթական, մշակութային և մարզական հաստատությունների շենքային պայմանների բարելավումը և գույքով ապահովումը:

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարության մասնագետները:

**Իրավական ակտի կիրարկման դեպքում ակնկալվող արդյունքը.**

Որոշման ընդունման արդյունքում կապահովվեն կրթության, մշակութային և մարզական դաստիարակության համար շենքային առավել բարենպաստ պայմաններ։

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

««Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու, ««Հայաստանի Հանրապետության 2021 թվականի պետական բյուջեի մասին» օրենքում փոփոխություն և լրացում, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություն և լրացում կատարելու, Հայաստանի Հանրապետության կառավարության 2020 թվականի սեպտեմբերի 10-ի N 1519-Ն որոշման մեջ լրացումներ կատարելու, ինչպես նաև գնման պայմանագրում փոփոխություն կատարելու թույլտվություն տալու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի առաջանում:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Նախագիծը բխում է ՀՀ ԱԺ 2021 թվականի օգոստոսի 26-ի ԱԺՈ-002-Ն որոշմամբ հավանության արժանացած ՀՀ կառավարության 2021-2026 թթ. ծրագրի.

* «4.3.Կրթություն» բաժնի հանրակրթությանը վերաբերող առաջին ենթակետից, որով նախատեսվում է՝ *«մինչև 2026 թվականը կառուցել, հիմնանորոգել կամ վերանորոգել առնվազն 300 դպրոց՝ ապահովելով դրանց ամբողջական հագեցումը անհրաժեշտ գույքով և սարքավորումներով»,*
* «4.3.Կրթություն» բաժնի նախնական (արհեստագործական) և միջին մասնագիտական կրթությանը վերաբերող 5-րդ ենթակետից, որով նախատեսվում է *«նախնական արհեստագործական և միջին մասնագիտական կրթության գրավչության ... նպատակով ուսումնական հաստատությունների շենքային պայմանների բարելավում ...»,*
* «4.9 Մշակույթ» բաժնի մշակութային ժառանգության ոլորտում պետական քաղաքականությանը վերաբերող 1-ին ենթակետից, որով նախատեսվում է *«հայկական պատմամշակութային ժառանգության պահպանության, ուսումնասիրության ... շարունակականության ապահովում»* և 7-րդ ենթակետից, որով նախատեսվում է *«մշակութային զբոսաշրջության զարգացմանն ուղղված ծրագրեի իրականացում ...»,*
* «4.9 Մշակույթ» բաժնի ժամանակակից արվեստի ոլորտում պետական քաղաքականությանը վերաբերող 12-րդ ենթակետից, որով նախատեսվում է *«մշակութային հաստատությունների գույքի և նյութատեխնիկական բազայի բարելավում, գեղարվեստական բարձրարժեք արդյունքի (գույքի) ապահովում (լուսաձայնային տեխնիկա, երաժշտական գործիքներ, բեմական հանդերձ, դահլիճների և բեմերի կահավորում, ջեռուցման, անվտանգային համակարգեր)»*:

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

**Այլ տեղեկություններ.**

Չկան: